ທີ່ພິທີສູດມົນພາວະນາ, ບັນດາພະສົງສຳມະເນນ, ພຸດທະສາສະນິກກະຊົນ ແລະ ປະຊາຊົນຢູ່ທົ່ວທຸກແຖບຖິ່ນໄດ້ຈຸດທູບ, ໃຕ້ຖຽນ, ຖະຫວາຍດອກໄມ້ຕໍ່ບັນດາຂຸມຝັງສົບ, ສະແດງໃຫ້ເຫັນການຕອບບຸນແທນຄຸນ ແລະ ຫຼັກສິນທຳ “ກິນເຂົ້າຄິດຮອດຄຸນນາ, ກິນປາຄິດຮອດຄຸນນ້ຳ” ຂອງຊາດຫວຽດນາມ.
ກ່າວຄໍາເຫັນທີ່ພິທີ, ທ່ານ ຫງວຽນຮືວຊ໊າງ, ເລຂາພັກເມືອງ, ປະທານຄະນະກໍາມະການປະຊາຊົນເມືອງແອັງເຊີນ, ແຂວງເງະອານ ຢັ້ງຢືນວ່າການຈັດຕັ້ງພິທີສູດສັກອະນິດຈາ, ໄຕ້ທູບທຽນສະແດງຄວາມຮູ້ບຸນຄຸນຕໍ່ບັນດານັກຮົບວິລະຊົນທີ່ເສຍສະຫຼະຊີວິດເພື່ອຊາດ, ກ່ອນອື່ນໝົດແມ່ນເພື່ອສະແດງຫຼັກສິນທຳ “ກິນເຂົ້າຄິດຮອດຄຸນນາ, ກິນປາຄິດຮອດຄຸນນໍ້າ”, ແມ່ນມູນເຊື້ອອັນລໍ້າຄ່າຂອງຊາວຫວຽດນາມ.
ສຸສານນັກຮົບເສຍສະຫຼະຊີວິດເພື່ອຊາດສາກົນຫວຽດ-ລາວ ແມ່ນສຸສານໃຫຍ່ທີ່ສຸດ, ເຕົ້າໂຮມຂຸມຝັງສົບພະນັກງານ, ນັກຮົບອາສາສະໝັກ ແລະຊ່ຽວຊານດ້ານການທະຫານທີ່ເສຍສະຫຼະໃນບັນດາສະໜາມຮົບຢູ່ລາວ ກວ່າ 11.000 ຄົນ. ນີ້ກໍ່ແມ່ນສຸສານແຫ່ງດຽວຂອງຫວຽດນາມ ທີ່ມີຊື່ສອງປະເທດ, ສອງຊາດ.
ໄຊພອນ